**Էդուարդ Հեգեր** (սլովակ.՝ Eduard Heger, մայիսի 3, 1976(1976-05-03), Բրատիսլավա, Չեխոսլովակիա), Սլովակիայի քաղաքական պետական գործիչ։ «Սովորական մարդիկ» կուսակցության անդամ։ Սլովակիայի վարչապետ 2021 թվականի մարտի 30-ից։ Նախկինում՝ փոխվարչապետ և ֆինանսների նախարար (2020-2021), առողջապահության նախարարի ժամանակավոր պաշտոնակատար (2021), Սլովակիայի Ազգային խորհրդի պատգամավոր (2016-2020)։

Կենսագրություն
--------------

Ծնվել է 1976 թվականի մայիսի 3-ին Բրատիսլավայում, Սլովակիայի Սոցիալիստական Հանրապետության մայրաքաղաք Չեխոսլովակիայի կազմում։

Ավարտել է Բրատիսլավայի տնտեսագիտական համալսարանի առևտրի և մարքեթինգի ֆակուլտետը, ստացել է ճարտարագետի աստիճան (Ing.):

1997-1998 թվականներին՝ Բրատիսլավայում *Intercomp Imex* ընկերության տնօրենի օգնական, 1998-1999 թվականներին՝ Բրատիսլավայի Kohútik ռեստորանի մենեջեր, 1999-2000 թվականներին՝ Եվրոպական ներդրումային բանկի (EIB) վաճառքի գծով մենեջեր, 2001-2005 թվականներին՝ *Cubic Applications Inc*-ի կրտսեր խորհրդատու։ Բրատիսլավայում, 2006-2007 թվականներին, *Spoločenstvo pri Dóme sv* քրիստոնեական կազմակերպության ղեկավարն է։ *Martina*-ն Բրատիսլավայում, 2007-2016 թվականներին, *Old Nassau Imports* ընկերության տարածաշրջանային մենեջեր է, որը պրեմիում դասի արևելաեվրոպական ամենահայտնի օղիներից մեկի՝ *Double Cross Vodka*-ի արտադրողն է։

23 տարեկանում, հոր հանկարծակի մահից հետո, Էդուարդ Հեգերը դիմել է քրիստոնեական հավատքին։ 2006-2010 թվականներին Սլովակիան ներկայացրել է քրիստոնեական համայնքների եվրոպական ցանցի (*European Network of Communities*, *ENC*) ղեկավարությունում, 2010-2018 թվականներին եղել է *ENC* գործադիր կոմիտեի անդամ։

Ունի չորս երեխա։

Քաղաքական գործունեություն
-------------------------

2016 թվականի խորհրդարանական ընտրությունների արդյունքներով ընտրվել է Սլովակիայի Ազգային խորհրդի պատգամավոր, գլխավորել է խորհրդարանական խումբը։

2020 թվականի խորհրդարանական ընտրություններից հետո՝ մարտի 21-ին, Ֆինանսների նախարարի պաշտոն է ստացել Իգոր Մատովիչի կառավարությունում։

2021 թվականի մարտի 12-ի հրաժարականից հետո առողջապահության նախարարի պարտականությունները ժամանակավորապես կատարում է «Սպուտնիկ V» ռուսական պատվաստանյութի գնումների պատճառով կառավարական ճգնաժամի ֆոնին։

2021 թվականի մարտի 30-ին Սլովակիայի նախագահ Զուզանա Չապուտովան հանձնարարել է ձևավորել նախարարների նոր կաբինետ Էդուարդ Հեգերին՝ վարչապետ Իգոր Մատովիչի հրաժարականից հետո, իսկ ապրիլի 1-ին հաստատել է կառավարության կազմը՝ վարչապետ Էդուարդ Հեգերի գլխավորությամբ։

Ծանոթագրություններ
------------------

1. 1 2   (словацк.)
2. 1 2 3  «Биография премьер-министра Словакии Эдуарда Хегера»։ ՏԱՍՍ։ Վերցված է 2021 թ․ մարտի 31
3. 1 2  «Президент Словакии утвердила состав правительства во главе с премьером Эдуардом Хегером»։ ՏԱՍՍ։ Վերցված է 2021 թ․ ապրիլի 1
4. 1 2  «Глава Минздрава Словакии ушел в отставку на фоне политического кризиса»։ Интерфакс։ 2021 թ․ մարտի 12։ Վերցված է 2021 թ․ մարտի 28
5. 1 2 3 4 5  «Minister financií SR. Ing. Eduard Heger» (սլովակերեն)։ Ministerstvo financií Slovenskej republiky։ Վերցված է 2021 թ․ մարտի 28
6. 1 2  «Ing. Eduard Heger» (սլովակերեն)։ Národná rada Slovenskej republiky։ Վերցված է 2021 թ․ մարտի 28
7. ↑  «Президент Словакии утвердила правительство Игоря Матовича»։ ՏԱՍՍ։ 2020 թ․ մարտի 21։ Վերցված է 2021 թ․ մարտի 28

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | GND: 1230592822 · VIAF: 6052161763131122560003 · WorldCat VIAF: 6052161763131122560003 |

 |